Ebyobulimi mu ggwanga: Embeera y’ettaka lya Uganda n’embeera y’obudde ey’ekitundu by’ebyomuwendo eri enkulaakulana y’ebyobulimi mu ggwanga. Ebifo bya Uganda ebiwerako bibadde bifuna enkuba mpitirivu. Mu myaka egimu, ebitundu ebimu mu Bukiikaddyo bw’obuvanjuba n’obukiikaddyo bw’obugwanjuba bibadde birina enkuba esukka mu millimeters kikumi mu ataano buli mwezi. Mu Bukiikakkono, waliyo ebiseera olumu eby’ekyeya mu mwezi gw’ekkuminebiri ne Janwali. Ebbugumu lyayo olumu likyuka ne lirinnya n’okukka mu ddigiri abiri. Embeera zino zisobozesezza enkola y’okuteekateeka ettaka n’okulikozesa mu Bukiikaddyo bwa Uganda. Wabula, okulima kw’omwaka mu Bukiikakkono, era ensonda ez’ekyeya mu Bukiikakkono bw’obuvanjuba ziwagidde enkola y’abalunzi okulunda nga bwe batambula okuva mu kifo ekimu okudda mu kirala. Newankubadde okweyongera kw’omuwendo gw’abantu kuleeseewo obunkenke ku ttaka mu bifo ebimu, ebbula ly’ettaka libadde ttono era kimu kyakusatu ku ttaka okulimibwa libaddewo. Emmere ya Uganda enkulu ebadde matooke, muwogo, lumonde, obulo, omuwemba, emberenge, ebijanjaalo, n’ebinyeebwa. Ebimera ebikulu ebisimbibwa nga bya kutunda byali mmwanyi, Ppamba, amajaani, Kooko, vanilla ne taaba. Newankubadde mu lukumi mu lwenda kinaana, abalimi abawerako baatunda emmere yaabwe okusobola okufuna ensimbi ez’okweyambisa, enfulumya ya Ppamba, amajaani, ne taaba y’agwa mu myaka gya lukumi mu lwenda nsanvu ne lukumi mu lwenda kinaana. Mu myaka gya lukumi mu lwenda kinaana, Gavumenti yagezaako okukuutira okugaziya ebyobulimi eby’okutunda ekijja okuleetawo okweyongera mu bitundibwa e Bulaaya ebitali bya nnono. Uganda Development Bank n’ebitongole ebirala baawola abalimi ensimbi newankubadde abalimi abamu baafuna ssente butereevu okuva mu Gavumenti nga bayita mu bibiina by’abalimi eby’obwegassi. Bo abalimi abalima akatono, enkola y’okuwola ensimbi entono yali nkola ekkirizisa abalimi okulwawo okusasulira ensigo n’ebirala ebikozesebwa mu kulima ebyali bibaweebwa ebibiina by’obwegassi. Ebibiina by’obwegassi era bye byakolanga ku nsonga z’obutale, newankubadde obukiiko obukola ku butale ne kkampuni z’obwannanyini emirundi egimu bakwatagana n’abalimi butereevu. Ebibiina bino eby’obwegassi byali bikola bulungi mu biseera by’abafuzi b’amatwale naye oluvanyuma abalimi beemulugunya nti ebibiina by’obwegassi byali tebisasulira bifulumizibwa okutuusa lwe bimala okutundibwa. Emiwendo gy’ebintu okusalibwa Gavumenti kwakeereya ensasula y’abalimi era nga kino kyasindiikiriza abalimi okutunda ebimera byabwe mu bubba mu mawanga agaliraanye Uganda era ku miwendo egya waggulu. Mu biseera bya lukumi mu lwenda kinaana, Gavumenti yalinnyisa emiwendo gy’ebimera ebitundibwa e Bulaaya okusobola okuzzaamu abalimi amaanyi okukolagana n’abakozi ba Gavumenti. Wabula, enkola eno yalemererwa okukomya omuze gw’okukukusa ogwali gusaanikidde wonna. Emmwanyi ky’ekimera mu Uganda ekibadde kisinga omugaso okuva mu lukumi mu lwenda kinaana. Mu nkumi bbiri kkumi n’esatu, emmwanyi ezaatundibwa e Bulaaya zaatuuka ku bukadde bwa ddola bina mu abiri mu ttaano n’okusoba . Ekitongole kya Uganda Coffee Development Authority kye kikalabaalaba w’amakolero g’emmwanyi. Ppamba yali kyakubiri ku by’omugaso mu birime bya Uganda ebyali bitundibwa, nga yali aweza ebitundu abiri mu bitaano ku buli kikumi ku ebyo ebyali bitundibwa e Bulaaya. Omwaka gwa lukumi mu lwenda nsanvu nga guggwaako, emiwendo gino gyali gigudde ebitundu bisatu ku buli kikumi era abakungu ba Gavumenti tebaalabawo mugaso mu kuzza obuggya amakolero mu biseera by’omu maaso. Abalimi baali badda mu kulima birala olw’enkola y’okulimamu ppamba, ebbula lya pulogulaamu ezivujjirira n’enkola y’obutale embi. Ekisaawe kino kyadda mu nsiike mu lukumi mu lwenda kinaana. Gavumenti yaddaabiriza amakolero ga ppamba era n’erinnyisa emiwendo kw’afulumira. Mu lukumi mu lwenda kinaana mu etaano, yiika emitwalo kumpi abiri ze zaasimbibwako ppamba era n’emiwendo gyeyongera okuva ku ttani enkumi nnya okutuusa ku ttani omutwalo gumu mu kakaaga mu bisatu mu myaka etaano. Ppamba eyatundibwa yaweza obukadde bwa ddoola asatu mu kamu mu nkumi bbiri mu kkumi n’esatu, bw’ogeraageranya n’obukadde bwa ddoola kinaana mu mukaaga mu nkumi bbiri mu kkumi n’ebiri . Ppamba yakola nga ebikozesebwa mu makolero ga bulijjo ag’enjawulo nga ebyuma ebikola engoye, butto ava mu ppamba n’amakolero ga ssabbuuni, n’amakolero g’emmere y’ebisolo. Era mu lukumi mu lwenda kinaana, gavumenti yaleetaawo enkola ey’okugaziya mu byenfuna. Gavumenti yagunjaawo pulogulaamu ey’okwanguyiriza mu kufulumya ppamba ekyaleetawo okugaziya mu buweereza. Mu kaseera ke kamu Gavumenti yalinnyisa emiwendo gya Ppamba okuva ku ssiringi asatu mu bbiri okutuusa ku kinaana buli kkiro ey’eddaala erisookerwako A ate ow’omutindo owokubiri B n’ava ku kkumi na munaana okutuusa ku ana mu bbiri mu lukumi mu lwenda kinaana mu mwenda. Wabula, ebiseera bya ppamba eby’omu maaso mu lukumi mu lwenda kyenda byali tebikakasibwa. Ekitongole kya Uganda Cotton Development Authority kyatandikibwawo mu lukumi mu lwenda kyenda mu ena wansi w’akawaayiro ka Paalamenti. Ekitongole kino kigwa mu Minisitule ya Uganda ey’ebyobulimi, obulunzi n’obuvubi.